Diari Oficial de la Generalitat Valenciana


Sumari del DOGV 2007, del 21-04-1993 (1993/903063)

Convocatòria de beques per a 1993.
----------------------------------

### Dades del document

Número de DOGV
:   2007

Data del DOGV
:   21-04-1993

Secció del DOGV
:   I. DISPOSICIONS GENERALS

Número del document
:   1993/903063


Data del document
:   10-03-1993

Organisme emissor


Tipus de document
:   Anunci

Descriptors 

:   * assignació per estudis
    * formació professional
    * suport econòmic
    * professió hostalera
    * professió del turisme
    * ajuda pública
    * escola a l'estranger

Convocatòria de beques per a 1993.  
El desenvolupament del sector turístic, i l'increment necessari dels nivells de qualitat dels serveis que es presten, recomanen augmentar el grau d'especialització dels professionals de l'activitat turística de la Comunitat Valenciana proporcionant-los la possibilitat de millorar el seu de nivell de formació mitjançant la convocatòria de beques d'estudi en centres d'hoteleria i turisme tant nacionals com estrangers.  
D'acord amb els programes de l'Institut Turístic Valencià (ITVA), publicats per resolució del seu president en data 9 de febrer d'enguany, DOGV núm. 1987, de 18 de març de 1993, segons el que disposa la lletra f, del número 2, de l'article 5 del Decret 16/1992, de 3 de febrer, del Govern Valencià, pel qual s'aprova el Reglament de l'ITVA.  
Resolc fer pública la convocatòria de beques de formació de l'Institut Turístic Valencià per a l'any 1993 d'acord amb les condicions i característiques següents:  
1. Objectiu específic de la convocatòria:  
Augmentar el grau d'especialització dels professionals de l'activitat turística de la Comunitat Valenciana, facilitant-los la possibilitat de millorar el seu nivell de formació a través de convocatòries de beques d'estudi en centres òptimament qualificats d'hoteleria i turisme, tant nacionals com estrangers.  
Característiques: les beques que es concedeixen s'emmarquen en les modalitats següents:  
A. Cursos de formació de durada variable en els centres, localitats i amb els requisits exigits per cada centre, que es relacionen a l'annex I.  
B. Convocatòria especial oberta mitjançant concurs de mèrits, a través de la presentació, per part de l'interessat, d'un programa d'alta especialització professional en aquells centres, que cobresquen les necessitats de perfeccionament de la formació del sol·licitant.  
C. Cursos a realitzar en establiments turístics de la Comunitat Valenciana en els centres i localitats que es relacionen en l'annex I.  
2. Persones que poden sol·licitar la beca:  
Condicions exigibles: professionals del sector turístic amb dos anys d'experiència i estudiants que hagen acabat els estudis i opten per assolir un grau d'especialització. Ambdós col·lectius hauran de residir preferentment a la Comunitat Valenciana.  
Els sol·licitants hauran de complir els requisits i condicions que s'assenyalen a la convocatòria quan acabe el termini de presentació de les sol·licituds.  
3. Beneficis que poden concedir-se:  
La cobertura econòmica de la modalitat A del número 1 anterior serà de la totalitat dels costos produïts per la matrícula i la mensualitat, transport d'anada i tornada, assegurança d'accident, i borsa per a cobrir les despeses d'allotjament i manutenció, tret de les beques a realitzar a l'ITVA, que inclouen una ajuda de fins a 120.000 PTA mensuals. A més de les assegurances que, si s'escau, poguessen concertar-se.  
La modalitat B del número 1 anterior inclou una ajuda única que no podrà excedir les 500.000 PTA.  
La modalitat C del número 1 anterior inclou una ajuda que no podrà excedir de l'import de 60.000 PTA mensuals, a més de les assegurances que se subscriguen, i depenent dels acords subscrits per l'ITVA amb cadascun dels establiments.  
La dotació econòmica de la beca se satisfarà a l'interessat una vegada s'haurà acabat i justificat l'acció formativa. No obstant això, per part dels beneficiaris es pot sol·licitar la dotació anticipada, confeccionant un aval bancari a favor de l'ITVA per l'import total de la dotació anticipada.  
4. Termini de presentació de sol·licituds i formalització d'aquestes.  
El termini de presentació de sol·licituds serà de quinze dies hàbils a partir de la publicació d'aquesta resolució al DOGV.  
Els candidats han d'enviar les sol·licituds a l'Institut Turístic Valencià (a València, av. d'Aragó, núm. 30, planta 8ª) o als Serveis Territorials de Turisme d'Alacant (c/ Artillers, núm. 4, primer, 03608 Alacant), Castelló (plaça Maria Agustina, núm. 5, 12895 Castelló de la Plana) i València (c/ Comte Salvatierra, núm. 30, 2.ª, 46231 València) i a l'Oficina d'Administració Turística de Benidorm (av. Joan Fuster Zaragoza, núm. 3, 1ª, 03470 Benidorm).  
A les sol·licituds que s'enviaran, segons model que figura com a annex II en aquesta resolució, s'haurà d'adjuntar la documentació següent:  
\* Fotocòpia del DNI.  
\* Currículum que expresse els estudis cursats i la trajectòria professional seguida degudament acreditats.  
\* Una foto format carnet.  
5. Comissió avaluadora:  
S'estableix una comissió avaluadora que elaborarà les propostes d'adjudicació de beques oportunes, en un termini de dos mesos des de l'acabament del termini de presentació de sol·licituds. Aquesta comissió avaluadora estarà formada per:  
- La Directora de l'ITVA.  
- El Secretari General de l'ITVA.  
- El Cap de l'Area d'Estudis i Formació de l'ITVA.  
- Dos tècnics de l'Area d'Estudis i Formació de l'ITVA.  
La comissió podrà convocar a tots els candidats per a comprovar, mitjançant entrevista, els aspectes que estime d'interés, o realitzar les proves que considere necessàries.  
La comissió podrà declarar deserta totalment o parcial l'adjudicació de les beques convocades, i es podrà reassignar la distribució d'aquestes a altres especialitats o modalitats de beques, de les previstes en aquesta resolució.  
6. Barem per a la concessió:  
Es considerarà l'experiència professional, el currículum acadèmic i, si escau, idiomes per a les beques a l'estranger.  
7. Obligacions dels beneficiaris:  
De forma genèrica, els becats hauran d'aprofitar els estudis objecte de la beca, extraent-ne el màxim benefici, i hauran de justificar el seguiment del curs mitjançant la redacció d'una memòria en acabar aquest.  
A més hauran de justificar les despeses que, segons cadascuna de les modalitats de beques, estiguen subjectes a verificació.  
8. Resolució de la concessió de les beques  
La concessió de les beques serà resolta pel Conseller d'Indústria, Comerç i Turisme de la Generalitat Valenciana en la seua condició de President de l'Institut Turístic Valencià, en el termini d'un mes comptador des de l'acabament del procediment d'avaluació.  
9. L'import global màxim destinat a finançar les referides beques en les seues modalitats suma l'import total de trenta-un milions set-centes mil (10.494.413) pessetes, corresponents al programa «Formació turística» del pressupost de l'ITVA per a 1993.  
10. Les beques que apareixen en aquesta resolució no resulten incompatibles amb qualsevol altra per a la mateixa o semblant activitat, sempre, lògicament, que l'import d'ambdues no sobrepasse el cost efectiu del curs o resulten diferents cursos objecte d'ajuda incompatibles per concurrència temporal d'ambdós.  
València, 10 de març de 1993.- El President de l'ITVA i Conseller d'Indústria, Comerç i Turisme: Andrés García Reche  
ANNEX I  
1. Beques modalitat A  
EADA (Barcelona)  
- Gestió gerencial hotelera:  
Nombre beques: 2.  
Data de realització: novembre 1993 a abril 1994. Dividida en set cicles.  
Requisits exigits pel centre: anglès, diplomat TEAT, llicenciat superior o experiència en lloc de gestió d'empreses turístiques, edat mínima 22 anys.  
Escola d'Hoteleria de Lausanne (Suïssa)  
- Gestió de pisos:  
Nombre beques: 1.  
Data de realització: 19 de juliol a 6 d'agost 1993.  
Requisits exigits pel centre: 3 anys d'experiència, matemàtiques bàsiques, nivell alt d'anglès. L'Escola d'Hoteleria de Lausanne realitza selecció dels candidats.  
- Gestió de restauració:  
Nombre beques: 1.  
Data de realització: 19 de juliol a 6 d'agost 1993.  
Requisits: 3 anys d'experiència, matemàtiques bàsiques, anglès nivell alt, trobar-se en actiu. L'Escola d'Hoteleria de Lausanne realitza selecció dels candidats.  
Centre Internacional GLION (Suïssa)  
- Formació de formadors en cuina:  
Nombre de beques: 12.  
Data realització: 16 al 27 d'agost 1993.  
Dirigit a: professors d'hoteleria, branca cuina i serveis.  
AFRAT(AUTRANS)  
- Turisme en espai rural a Europa:  
Nombre beques: 2.  
Data de realització: 30 d'agost a 17 de desembre 1993.  
Requisits: francès, nivell alt, experiència de tres anys o treballar en turisme rural si no té titulació.  
Dirigit a: professionals de l'activitat turística amb experiència en el medi rural.  
Escola de Gastronomia Francesa Ritz Escoffier (París)  
- Cuina Cesar Ritz  
Nombre beques: 1.  
Data realització: 20 de setembre a 29 d'octubre 1993.  
Requisits: coneixements bàsics de pastisseria, cuina i francès.  
Pastisseria:  
- Nombre beques: 1.  
Data realització: 27 de setembre a 29 d'octubre 1993.  
Requisits: coneixements bàsics de pastisseria i francès.  
Liceu Hoteler St. Quentin (París)  
- Recepcionista:  
Nombre beques: 2.  
Data realització: 14 d'octubre 1993 a 3 de febrer 1994.  
Requisits: anglès, francès i experiència en recepció.  
Le Cordon Bleu (París)  
- Cuina base  
Nombre beques: 2.  
Data de realització: 15 de juliol a 17 de setembre 1993.  
Requisits: coneixements bàsics de cuina i francès o anglès.  
- Cuina intermèdia:  
Nombre beques: 2.  
Data de realització: 15 de juliol a 17 de setembre 1993.  
Requisits: amplis coneixements de cuina (es realitza examen d'admissió en el centre) i francès o anglès.  
- Cuina avançada  
Nombre beques: 1.  
Data de realització: 15 de juliol a 17 de setembre 1993.  
Requisits: molt alts coneixements de cuina (es realitza examen d'admissió en el centre) i francès o anglès.  
Acadèmia Accor (Evry)  
- Gestió de pisos  
Nombre de beques: 2.  
Data de realització: 7 a 9 de juliol (6-8 octubre).  
Dotació econòmica: 142.830 PTA per beca.  
Requisits: francès.  
Dirigit a: governants i assistents de governants.  
Institut Turístic Valencià (ITVA)  
- Area d'informació i publicacions  
Nombre de beques: 2.  
Data de realització: un any.  
Requisits: titulació universitària.  
Dirigit a: joves llicenciats universitaris interessats en especialitzar-se en parcel·les relacionades amb l'activitat turística.  
- Area d'estudis i formació  
Nombre de beques: 2.  
Data de realització: un any.  
Requisits: titulació universitària.  
Dirigit a: joves llicenciats universitaris interessats en especialitzar-se en parcel·les relacionades amb l'activitat turística.  
2. Beques modalitat C  
Establiments on es poden aprofitar aquestes:  
- Restaurant Mesón El Granaino (Elx)  
- Restaurant Pocardy (platja Sant Joan)  
- Restaurant Govana (Alacant)  
- Restaurant L'Escaleta (Cocentaina)  
- Restaurant Tasca-mar (Alacant)  
- Restaurant Auberge de Francia (Alacant)  
- Restaurant Racó del Pla (Alacant)  
- Restaurant La Finca (Elx)  
- Restaurant Cabo Roig (Torrevieja)  
- Restaurant Dársena (Alacant)  
- Restaurant Currican (Alacant)  
- Restaurant Nou Manolín (Alacant)  
- Restaurant Jumillano (Alacant)  
- Restaurant Quo Vadis (Alacant)  
- Restaurant La Piel del Oso (Alacant)  
- Restaurant Jumillano II (el Campello)  
- Restaurant Batiste (Santa Pola)  
- Restaurant Grill de Sant Joan (platja de Sant Joan)  
- Restaurant Oscar Torrijos (València)  
- Restaurant Eladio (València)  
- Restaurant Galbis (València)  
- Restaurant Tiffany's (Benidorm)  
- Camping El Palmeral (Elx)  
- Hotel Jaume I (Castelló de la Plana)  
- Hotel Intur Castelló (Castelló de la Plana)  
- Restaurant Peñalent (Castelló de la Plana)  
- Hotel Renasa (València)  
- NH Abasiri (València)  
- NH Ciutat de València  
- NH Mindoro (Castelló de la Plana)  
- Hotel Astoria Palace (València)  
- Hotel Melià València Rei En Jaume  
- Hotel Monte Picayo (València)  
- Hotel Sidi Saler Palace (València)  
- Viatges Halcón  
- Club de Vacances  
I també qualsevol altre establiment de la Comunitat Valenciana amb capacitat i nivell suficient que oferesca la seua col·laboració al programa.